136 



a szemek között tartózkodnak. Maguk a bogarak is a liszttartalommal 

 táplálkoznak ; ha egyik buzaszembe belehelyezték petéjüket, a má- 

 sikhoz mennek, ugy hogy gyakran az egész buzarakást megemésztik. 

 De azért a szemeknek látszólag semmi bajuk sincs, az érintetlenül 

 hagyott felső réteg búza miatt még a zsuzsokok ott létének se lát- 

 szik semmi nyoma ; az első' nemzedék kibúvásáig még a garmada 

 belsejében sem láthatni megsértett szemeket. Ugy hogy pusztítá- 

 sukat a legfigyelmesebb szemlélő sem veheti észre. Csupán csak a 

 búza súlya különbözik az egészségesétől. Gyakorlott ember már a 

 markába vett búzáról észreveszi, de bárki is felismerheti, hogy ha 

 egy részt belőle vizbe vet, mert a megtámadott gabonaszemek 

 mind a viz szinén úsznak. 



A zsuzsokcsapat nem hagyja el a kiválasztott buzarakást, 

 hacsak a búza rostálgatásával, lapátolásával vagy forgatásával nem 

 háborgatják őket. Ilyenkor szétzüllenek vagy pedig a forgatatlanu 

 hagyott búza -garmadákba menekülnek. E szokásukat a megtáma- 

 dott magtáraknál fel is használják tömeges összegyűjtésükre és 

 pusztításukra. Valamennyi gabona-garmadát gyakran megforgatják, 

 egy rakást azonban egész nyáron át érintetlenül hagynak. Ide 

 menekülnek aztán a zaklatott zsuzsokok s ezzel együtt ezer meg 

 ezer számra lehet őket a magtárból eltávolítani. E gabonát aztán 

 forró vizbe vetik vagy baromfiaknak adják, melyek magát a rovart 

 is felszedegetik. Az ősz beálltával az ilyen csaléteknek hagyott 

 gabonát azonban minden esetre el kell távolítani, mert a későre 

 kifejlődött zsuzsokok, a melyeknek már nincs idejük petéiket a hide- 

 gebb idő beállta előtt letojni, sietnek elhagyni a gabonát, a mely 

 nem nyújt nekik elég védelmet a téli hideg ellen, és elmenekül- 

 nek a falrepedésekbe, fahasadékokba, padlónyilásba, hogy majd 

 tavaszszal folytassák romboló munkájukat. 



A gabona-zsuzsokok kártétele alig észrevehető és nem jelen- 

 tékeny, a mig csekélyebb számban fordulnak elő, de mindjárt 

 szembeszökővé válik, mihelyt valahol elszaporodtak s tömegesebben 

 lépnek fel. A kifejlődött bogár maga ugyan kevés gabonát fogyaszt 

 ós egy gabonaszem elég egy zsuzsok kifejlődésére ; de 45—50 nap 

 elég, hogy a zsuzsok a petéből tökéletes rovarrá válhassék, s 

 minden nőstény ismét számos petét rak, ugy hogy egy évben a 

 tenyészésükre alkalmas öt hónap alatt egyetlen pár zsuzsok — 

 mint már Grossinger megjegyzé — 6045 zsuzsokra szaporodhatik. 

 Ha már minden egyes zsuzsok csak egyetlen gabonaszemet pusztít 

 is el, jelentékeny, sőt nagy kárt okozhatnak tehát, mihelyt kissé 



